2020. gada 11. augustā Noteikumi Nr. 506

Rīgā (prot. Nr. 47 28. §)

**Grozījumi Ministru kabineta 2017. gada 6. jūnija noteikumos Nr. 315 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu

un Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2017. gada 6. jūnija noteikumos Nr. 315 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi" (Latvijas Vēstnesis, 2017, 127. nr.; 2018, 251. nr.; 2019, 187. nr.; 2020, 94. nr.) šādus grozījumus:

1. Izteikt 7. punktu šādā redakcijā:

"7. Pasākumam plānotais kopējais attiecināmais finansējums ir 34 676 151 *euro*, ko veido Eiropas Reģionālās attīstības fonda finansējums 29 474 727 *euro* apmērā (tai skaitā virssaistību finansējums – 402 390 *euro*) un valsts budžeta līdzfinansējums 5 201 424 *euro* apmērā (tai skaitā virssaistību finansējums – 71 010 *euro*)."

2. Izteikt 14. punktu šādā redakcijā:

"14. Pirmajai kārtai plānotais kopējais attiecināmais finansējums ir 13 467 134 *euro*, ko veido Eiropas Reģionālās attīstības fonda finansējums 11 447 063 *euro* apmērā un valsts budžeta līdzfinansējums 2 020 071 *euro* apmērā."

3. Izteikt 15.1. apakšpunktu šādā redakcijā:

"15.1. Izglītības un zinātnes ministrijai – 7 638 080 *euro* (Eiropas Reģionālās attīstības fonda finansējums – 6 492 367 *euro* un valsts budžeta līdzfinansējums – 1 145 713 *euro*);".

4. Izteikt 37. punktu šādā redakcijā:

"37. Otrajai kārtai plānotais kopējais attiecināmais finansējums ir 10 090 500 *euro*, ko veido Eiropas Reģionālās attīstības fonda finansējums 8 576 925 *euro* apmērā (tai skaitā virssaistību finansējums – 402 390 *euro*) un valsts budžeta līdzfinansējums 1 513 575 *euro* apmērā (tai skaitā virssaistību finansējums – 71 010 *euro*)*.*"

5. Izteikt 40. punkta ievaddaļu šādā redakcijā:

"40. Otrās kārtas projekta iesniedzējiem pieejamais kopējais attiecināmais finansējums pirms šo noteikumu 39.3. apakšpunktā pieņemtā lēmuma par snieguma fonda finansējuma pārdali nepārsniedz:".

6. Izteikt 40.16. apakšpunktu šādā redakcijā:

"40.16. Rīgas Tehniskajai universitātei – 4 357 300 *euro* (Eiropas Reģionālās attīstības fonda finansējums – 3 703 705 *euro* (tai skaitā virssaistību finansējums – 402 390 *euro*) un valsts budžeta līdzfinansējums – 653 595 *euro* (tai skaitā virssaistību finansējums – 71 010 *euro*)), no kuriem 573 400 *euro* šo noteikumu 44.4. apakšpunktā minēto atbalstāmo darbību īstenošanai un 3 000 000 *euro* šo noteikumu 44.8. apakšpunktā minēto atbalstāmo darbību īstenošanai;".

7. Papildināt noteikumus ar 41.5. apakšpunktu šādā redakcijā:

"41.5. specifiskais iznākuma rādītājs – akadēmiskais un zinātniskais personāls, kas pilnveidojis kompetenci augsta līmeņa digitālo prasmju jomā (vismaz 36 personas, kuras pabeigušas šo noteikumu 44.8. apakšpunktā minētās mācības un ieguvušas sertifikātu)."

8. Papildināt noteikumus ar 44.8. apakšpunktu šādā redakcijā:

"44.8. Latvijas augstskolu un zinātnisko institūciju akadēmiskā un zinātniskā personāla starptautiskas mācības augsta līmeņa digitālo prasmju apguvei un zināšanu pārnesei – attiecināms uz šo noteikumu 35.16. apakšpunktā minēto projekta iesniedzēju."

9. Papildināt noteikumus ar 45.1.13. apakšpunktu šādā redakcijā:

"45.1.13. Latvijas pārstāvja (padomnieka) uzturēšanās izmaksas ārvalstīs šo noteikumu 44.4. apakšpunktā minētās atbalstāmās darbības īstenošanai atbilstoši normatīvajiem aktiem par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību;".

10. Papildināt noteikumus ar 45.1 punktu šādā redakcijā:

"45.1 Otrajā kārtā šo noteikumu 44.8. apakšpunktā minētās atbalstāmās darbības īstenošanai attiecināmas ir šādas izmaksu pozīcijas:

45.11. mācību izmaksas ārvalsts augstskolā, tai skaitā mācību maksa un mācību materiāli, veselības apdrošināšana ārvalstīs, Latvijas augstskolu un zinātnisko institūciju akadēmiskā un zinātniskā personāla izmitināšana, mācību koordinēšana, uzraudzība un kvalitātes kontrole, kā arī konsultācijas pasniedzējiem ārvalsts augstskolā;

45.12. izmaksas par braucienu uz mācību norises vietu ārvalstīs un atpakaļ, tai skaitā ceļa (transporta) izdevumi un izdevumi, kas saistīti ar vīzas un ceļojuma apdrošināšanas polises iegādi;

45.13. stipendijas;

45.14. mācību koordinēšanas un pārraudzības izmaksas šo noteikumu 35.16. apakšpunktā minētajam projekta iesniedzējam:

45.14.1. personāla atlīdzības izmaksas (izņemot virsstundas). Ja tiek slēgti uzņēmuma līgumi, darba devēja valsts sociālās apdrošināšanas obligātās iemaksas ir attiecināmas, ja projekta aktivitāšu īstenošanā iesaistītā persona nav reģistrējusies Valsts ieņēmumu dienestā kā pašnodarbināta persona;

45.14.2. šo noteikumu 45.1.2., 45.1.3., 45.1.4. un 45.1.5. apakšpunktā minētās attiecināmās izmaksas;

45.14.3. pakalpojumu izmaksas. Ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligātās iemaksas."

11. Papildināt III nodaļu ar 51.1 punktu šādā redakcijā:

"51.1 Šo noteikumu 35.16. apakšpunktā minētais projekta iesniedzējs, īstenojot šo noteikumu 44.8. apakšpunktā minēto atbalstāmo darbību:

51.11. līdz projekta īstenošanas beigām katru gadu iesniedz pārskatu atbildīgajā un sadarbības iestādē par šo noteikumu 44.8. apakšpunktā minētās atbalstāmās darbības īstenošanu un mācībās iegūto zināšanu pārnesi pētniecībā un studijās (tai skaitā aprakstu par 41.5. apakšpunktā minētā specifiskā iznākuma rādītāja izpildi, jauna satura un metožu ieviešanu mācību kursos augstskolās, apmācīto studentu skaitu);

51.12. slēdz līgumus ar personām, kuras tiks iesaistītas šo noteikumu 44.8. apakšpunktā minētās atbalstāmās darbības īstenošanā, paredzot pienākumu šīm personām pēc mācību pabeigšanas vismaz divus gadus strādāt Latvijas augstskolās vai zinātniskajās institūcijās kā akadēmiskajam vai zinātniskajam personālam jomās, kurās nepieciešamas augsta līmeņa digitālās prasmes, bet, ja šī prasība netiek pildīta, – atmaksāt mācību izdevumus atbilstoši Darba likumam;

51.13. uzrauga šo noteikumu 51.12. apakšpunktā minētā mācību izdevumu atmaksāšanas pienākuma izpildi, attiecīgi apkopojot un uzkrājot datus par šo noteikumu 51.12. apakšpunktā minētajiem līgumiem, personām un personu nostrādāto laiku Latvijas augstskolās vai zinātniskajās institūcijās."

12. Izteikt 57. punktu šādā redakcijā:

"57. Trešajai kārtai plānotais kopējais publiskais attiecināmais finansējums ir 11 118 517 *euro*, ko veido Eiropas Reģionālās attīstības fonda finansējums 9 450 739 *euro* apmērā un valsts budžeta līdzfinansējums 1 667 778  *euro* apmērā."

13. Izteikt 82.1 un 82.2 punktu šādā redakcijā:

"82.1 Ja tiek konstatēti Komisijas regulas Nr. 1407/2013 prasību pārkāpumi, atbalsta saņēmējam ir pienākums atmaksāt Valsts izglītības attīstības aģentūrai visu projekta ietvaros saņemto valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.

82.2 Ja tiek konstatēti Komisijas regulas Nr. 651/2014 prasību pārkāpumi, šo noteikumu 54. punktā minētajam projekta iesniedzējam ir pienākums atmaksāt sadarbības iestādei visu projekta ietvaros saņemto nelikumīgo valsts atbalstu kopā ar procentiem, kuru likmi publicē Eiropas Komisija saskaņā ar Komisijas regulas Nr. 794/2004 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."

Ministru prezidents A. K. Kariņš

Izglītības un zinātnes ministre I. Šuplinska